open-index/open-wikipedia-markdown huggingface dataset:
Piskesnert-fenomenet

**Piskesnert-fenomenet** (fra engelsk *bullwhip effect*) forklarer hvordan effektene av bestillinger i forsyningskjeder i større grad påvirker leddene som er lengre unna bestilleren enn de som er nære. Eksempelvis vil bedrifter opparbeide seg lagerbeholdninger i møte med ujevn etterspørsel som igjen fører til at deres egne leverandører ønsker å øke sine egne lagre. En multiplikatoreffekt følger og leddene lengre bak får større lagerbeholdninger enn leddene foran.
Red One

**Red One** er et digitalt filmkamera laget av Red Digital Cinema Camera Company. Da det ble lansert i 2007 var det det eneste digitale filmkameraet med fullformatsensor og oppløsning på hele 4&nbsp;520 x 2&nbsp;549 pixler (4k). Det var det første av digitale kameraer som muliggjorde filmproduksjon med heldigital arbeidsflyt. Kameraet er brukt til flere store internasjonale spillefilmer som District 9, The Nothing Men, Pirates of the Caribbean 4, Knowing og flere.

Kameraet har en CMOS sensor kalt Mysterium. Den måler 24,4&nbsp;mm x 13,7&nbsp;mm og er ekvivalent til tradisjonell 35mm-film. Kameraet har PL-fatning for objektiver, men kan gjennom en mekanisk adapter bruke både 2/3 objektiver, Nikon F-objektiver og Canon EOS-objektiver.

Kameraet har senere blitt oppgradert og levert med en nyere og forbedret sensor: Mysterium-X (MX). Denne har samme antall og like store pixler, men har vesentlig mindre støy ved lavere lysmengder og bedre dynamisk lysgjengivelse. Eiere av Red One har anledning til å oppgradere sine kamera(er) med den nye sensoren (mot betaling) ved å sende dem inn til produsenten.

## Opptaksformater

## Referanser


## Eksterne lenker
* 
* Last ned filer fra et RED ONE kamera
Liu Fang

**Liu Fang** (kinesisk: 劉芳, pinyin: *Liú Fāng*, født 1974 i Kunming i provinsen Yunnan i Kina) er en kinesisk musiker. Hun er internasjonalt kjent for sin tolker av tradisjonell kinesisk musikk på instrumentene *[[pipa]]* og *[[guzheng]]* (zheng). Hun studerte ved Shanghai musikkonservatorium og emigrerte til Canada i en alder av 22 år. 

Siden da har Liu Fang har gitt tallrike konserter over hele verden til massiv applaus, herunder solokonserter av kinesisk tradisjonell og klassisk musikk så vel som moderne musikk med orkestre, strykekvartetter og ensembler. I 2011 utførte hun sin første konsert i Norge på Førde Internasjonale Folkemusikkfestival.

## Diskografi
***Soloalbum***
* *The Soul of Pipa, vol. 3* : Pipa Music from Chinese folk traditions, Philmultic, 2006
* *Emerging Lotus* : Chinese traditional guzheng music, Philmultic, 2005
* *The Soul of Pipa, vol. 2* : Chinese classical Pipa Music: from the ancient to the recent, Philmultic, 2003
* *The Soul of Pipa, vol. 1* : Chinese Pipa Music from the classical tradition, Philmultic, Canada, 2001
* *Chinese Traditional Pipa Music* : Oliver Sudden Productions Inc, Canada/USA, 1997
***Duo og orkester***
* *Along the Way – Duo Pipa & Violin* : Philmultic, 2010
* *Changes – Duo Pipa & Guitar* : Philmultic, 2008
* *Le son de soie* : Accords-Croisés/Harmonia Mundi, Paris, 2006
* *Mei Hua – Fleur de prunier* : ATMA Classique, Canada, 2004
* *Arabic and Chinese Music* : Liu Fang et Farhan Sabbagh, Philmultic, 2000
* *Musique chinoise* : Solo, duo, et avec orchestre de chambre, Philmultic, 1999

## Utmerkelser
* Future Generations Millennium Prize (Canada), Juni 2001 
* Grands prix de l'Académie Charles-Cros (France), 2006

## Referanser


## Eksterne lenker
* 
* 
* Artistinformasjon på Førdefestival.no
* Liu Fang – fra Philmultic Management & Productions Inc.
Guzheng

**Guzheng** (kinesisk: 古筝, pinyin: *gǔzhēng*, «antikk zheng») er et populært tradisjonelt kinesisk strengeinstrument i siterfamilien. Med røtter i den kinesiske antikken og det i dag ikke lenger benyttede strengeinstrumentet ''se'' er guzheng fortsatt et instrument i utvikling.

Antallet strenger, som lenge var 12, kan fortsatt – likesom lengden – variere. Men den i dag vanligste typen har 21 strenger. Tradisjonelt var strengene av silke, men i dag er de av metall med nylonbinding.

Guzheng er et av de vanligere tradisjonelle instrumentene i dagens Kina og høres ofte i kinesisk filmmusikk. Men det kan også høres i andre sjangere, som i jazz, rock og eksperimentell musikk.

Eldre former av guzheng ble tidlig spredt fra Kina til andre land i Øst-Asia: Japan (koto), Korea (gayageum) og Vietnam (đàn tranh).

Mange som spiller dette instrumentet bruker ofte fingerplektere.

## Litteratur
* Han Mei: «Zheng», i *The New Grove Dictionary of Music and Musicians*, second edition, edited by Stanley Sadie and John Tyrrell (Oxford, 2001).

## Eksterne lenker
* 
* 
* Mehr zur Zheng und ein Klangbeispiel
* Homepage von Chanyuan Zhao
* Homepage von Xu Fengxia
* Seite mit Informationen und Klangbeispielen
* Seite von Philmultic Management, mit Informationen und Klangbeispielen
Nie Er

**Nie Er** (tradisjonell kinesisk: 聶耳, forenklet kinesisk: 聂耳, pinyin: *Niè Ěr*, egentlig født **Nie Shouxin**, 聶守信 / 聂守信 , *Niè Shǒuxīn*, tilnavn *Ziyi* 子義 / 子藝 eller 子义 / 紫艺, *Zǐ Yì*, født 14. februar 1912 i Kunming i Kina, død 17. juni 1935 i Japan) var en kinesisk komponist. 

Fra ung alder interesserte han seg for musikk, og lærte seg å spille tradisjonelle kinesiske musikkinstrumenter som  *[[dizi]]*, *[[erhu]]*, *[[sanxian]]* og *[[yueqin]]*.

Han var med på de første årene av Bright Moonlight Song and Dance Troupes virke. Men han er mest kjent for å ha komponert melodien til det som lenge etter skulle bli Folkerepublikken Kinas nasjonalsang, *[[De frivilliges marsj]]*. Den er den mest kjente av hans 37 musikalske verker. Nie Er samarbeidet ofte med lyrikeren Tian Han, som blant annet skrev teksten til *De frivilliges marsj*.

I ukeblader i Shanghai kalte han seg gjerne med det engelske *George Njal*.

Alle Nie Ers verker ble til i de to siste årene av hans liv. Før dette var han mest kjent som fiolinist.

Nie Er ble medlem av Det kinesiske kommunistparti i 1933.

Han døde i en drukningsulykke i Japan, bare 23 år gammel. Det oppstod antagelser om at han ble myrdet av politiske grunner, men det synes etter omstendighetene ikke særlig sannsynlig.

## Referanser


## Litteratur
* Wang, Zhiping (1999). *Nie Er: guo ge zuo qu zhe*. Shanghai: Educational Publisher. ISBN 7-5320-6316-X.

## Eksterne lenker
* 
* 
*
Vietnamesisk dong

**Vietnamesisk dong** er den offisielle valutaen i Vietnam. Valutaen ble offisiell den 3. mai 1978.  En viatnamesisk dong er verdt ca 0,00046 Norsk krone norske kroner (10. april 2025). Lokalt skrives det đồng Việt Nam, og symbolet som brukes er ₫. Mynter man opererer med er 200₫, 500₫, 1000₫, 2000₫, 5000₫, og sedler er 100₫, 200₫, 500₫, 1000₫, 2000₫, 5000₫, , ₫, ₫, ₫, ₫, ₫
Baltic Coal Terminal

**Baltic Coal Terminal** er et bransjeselskap som eier kullterminalen i Ventspils, Latvia.

Årlig kapasitet på terminalen er fem millioner tonn kull. Etter annen byggefase vil kapasiteten bli ti millioner tonn kull per år.

## Selskapet
JSC Baltic Coal Terminal er et aksjeselskap ble etablert i januar 2005 og eies av Ventspils Tirdzniecības Osta (Ventspils Commercial Port) og LLC Indtec Baltic Coal, et datterselskap av Indtec Finanse B.V., som eier den russiske kullgruven *Zarechnaya* i Kuznetskbassenget.

## Eksterne lenker
*
Røstetunnelen

**Røstetunnelen** er en veitunnel på riksvei 4 som har felles trasé med europavei 16 i Lunner kommune i Akershus. Tunnelen går gjennom Olsknappen i Grua. Tunnelen er  meter lang og ble sammen med Gruatunnelen åpnet i 1992.

## Se også
* Lunnertunnelen
* Gruatunnelen
* Veitunneler i Norge
* Undersjøiske veitunneler i Norge
Eric Frenzel

**Eric Frenzel** (født 21. november 1988) er en tysk tidligere kombinertløper som har konkurrert siden 2000. Frenzel har sju VM-gull, tre OL-gull og fem sammenlagtseire i verdenscupen.

## Karriere
Frenzels første seier i verdenscupen kom på fellesstarten i Klingenthal i 2008. Han var med på Tysklands lag som tok sølv i lagkonkurransen under Ski-VM 2009 i Liberec i 2009. Samme år gikk han inn til en tiendeplass på fellesstarten.

Han deltok ved Ski-VM 2011 i Oslo, der han vant gull i normalbakke/10 kilometer individuelt, han tok sølv i lagkonkurransen i normalbakke og han tok bronse i stor bakke individuelt. I VM 2013 i Val di Fiemme ble Frenzel verdensmester på stor bakke / 10 km. Etter at han satt bakkerekord med 138.5 meter i hoppkonkurransen gikk han alene gjennom hele langrennet og seieren var aldri truet. Frenzel var ankermann på det tyske laget som vant gull i lagkonkurranse, normalbakke under Ski-VM 2015 i Falun.

Han vant Verdenscupen i kombinert 2012/13 sammenlagt etter seks seire i enkeltrenn, og han vant også 2013/14, 2014/15, 2015/16 og 2016/17.

I OL 2014 i Sotsji tok Frenzel gull i normalbakke/10&nbsp;km.

Frenzel ble i 2014 tildelt Holmenkollmedaljen.

Under Vinter-OL 2018 i Pyeongchang tok han gull i normalbakke + 10km, bronse i storbakke + 10 km og gull i lagkonkurransen.

Under Vinter-OL 2022 i Beijing tok han sølv i lagkonkurransen. 

## Verdenscupseire

## Sammenlagtplasseringer i verdenscupen

## Se også
*Liste over mestvinnende verdenscupvinnere i skisport

## Referanser


## Eksterne lenker
*
Nobunari Oda

**Nobunari Oda** (japansk: 織田 信成; født 25. mars 1987 i Takatsuki, Osaka i Japan) er en japansk tidligere kunstløper. Han var japansk mester (2008), mester av de fire kontinentenes mesterskap og juniormester fra juniorverdensmesterskapet i 2005.

Han la opp i 2013.

## Referanser

## Eksterne lenker
*
Leon Best

**Leon Julian Brendan Best** (født 19. september 1986) er en engelskfødt irsk fotballspiller som for tiden er klubbløs. 

Best representerte  på U-21-nivå, og fikk sin første a-landskamp mot  29. mai 2009.

## Eksterne lenker
*
Gruatunnelen

**Gruatunnelen** er en veitunnel på riksvei 4 i Lunner kommune i Akershus. Tunnelen går gjennom Tveitmarkhøgda i Grua. Tunnelen er 1390 meter lang og ble sammen med Røstetunnelen åpnet i 1992.

## Referanser


## Se også
*Lunnertunnelen
*Røstetunnelen
*Veitunneler i Norge
*Undersjøiske veitunneler i Norge
Turba

**Turba** er latin for folkemengde. I musikken er *turba* eller *turbakor* et faguttrykk for korpartier som i pasjoner eller oratorier forestiller menneskegrupper som deltar i handlingen, dette i motsetning til de korpartier som reflekterer over eller kommenterer handlingen.
Nicaraguansk córdoba

**Córdoba** er myntenheten i Nicaragua. Den ble introdusert som en erstatning for peso 20. mars 1912, og var opprinnelig like mye verdt som amerikanske dollar. Navnet er oppkalt etter Francisco Hernández de Córdoba, som regnes som grunnleggeren av Nicaragua.

15. februar 1988 kom en ny versjon av córdoba, som var verdt tusen ganger så mye som den første versjonen. Den tredje versjonen, da verdt 5&nbsp;000&nbsp;000 2.versjons-córdobas, kom 30. april 1991.
Sommer og sønnavind

***Sommer og sønnavind*** er en ungdomsroman av Kjersti Scheen, utgitt i 2006. 

Boka har hovedpersonene Sandra, Jim, Johnny, Lars-Erik, Isabell og Sirianna, søsteren til Jim og kjæresten til Johnny, men litt forelska i Lars-Erik. 

Hvor vil man  være når sommersola skinner og kaprifoliumen dufter og hvite måker stryker lavt over blått hav? På Sørlandet, selvfølgelig. Og akkurat der befinner Sandra seg, men hun er ikke lykkelig for det. Hun gråter i hengekøya. Dessuten står noen og ser på henne om natta når hun sover, men hun vet ikke hvem det er.

Det er andre i denne historien enn Sandra. Det er f.eks. Sirianna som elsker Johnny mens hun er litt forelska i Lars-Erik, som er broren til Isabell, hun tynne, pene med det lange håret. Isabell skulle gjerne hatt Jim (broren til Sirianna), men han er visst opptatt, eller i ferd med å bli det.

Mørk og lyst. Sommerdag og sommernatt.

Men en kveld ligger det en fremmed fiskeskøyte og duver i Lekterrenna. Det er da ting virkelig begynner å skje.
Rio Branco-ordenen

**Rio Branco-ordenen** (portugisisk: *Ordem de Rio Branco*) er en brasiliansk orden innstiftet i 1953. Den tildeles for diplomatisk innsats.

## Bakgrunn
Ordenen ble innstiftet 5. februar 1953 av president João Goulart til belønning av personer som har ytt en fortjenstfull innsats for landet. Ordenen er oppkalt etter José Maria da Silva Paranhos Júnior, baron av Rio Branco,  (1845–1912), som regnes som grunnleggeren av Brasils utenrikstjeneste. Ordenen er delt i to avdelinger, én for aktive medlemmer innen diplomatiet, og én for tilleggsmedlemmer.

Rio Branco-ordenen rangerer som nummer seks i Brasils ordensvesen. Brasils president er ordenens stormester, mens utenriksministeren er ordenskansler.

## Inndeling
Rio Branco-ordenen er inndelt i fem grader:
*storkors (*Grã-Cruz*)
*storoffiser (*Grande Oficial*) 
*kommandør (*Comendador*) 
*offiser (*Oficial*)
*ridder (*Cavaleiro*)

En medalje er tilknyttet ordenen.

## Insignier

Ordenstegnet for Rio Branco-ordenen består av et hvitemaljert malteserkors. Midtmedaljongen viser en globus i gull med den vestlige halvkule avbildet. Medaljongen er omgitt av en blå bord med innskriften «UBIQUE PATRIAE MEMOR» (*overalt oppmerksom på fedrelandet*). Reversen bærer årstallene «1845» og «1912», baron Rio Brancos fødsels- og dødsår. Ordenstegnet er likt for alle grader, men er opphengt i bånd av forskjellig utforming. 

Ordensbåndet er mørk blått med hvite kantstriper.

Ordenstjernen er i gull for storkors og i sølv for storoffiserer. Den har åtte grupper av stråler. Ordenskorset er plassert i midten av stjernen.

## Tildeling
Det er satt begrensninger på antallet aktive medlemmer i de fire nederste gradene, men ikke på antallet tilleggsmedlemmer. Det kan til enhver tid være 60 storoffiserer, 50 offiserer og 30 riddere. Antallet ordinære medlemmer i storkorsgraden er ubegrenset. Den som utnevnes til ordenen må være minimum 25 år gammel. 

Nye medlemmer innsettes årlig den 27. april, baron Rio Brancos fødselsdag og diplomatiets dag i Brasil.

## Referanser


## Eksterne lenker
* Medalhas Militares do Brasil, nettsted om brasilianske ordener og medaljer
Knock, Knock Who’s There?

«**Knock, Knock Who's There?**» (norsk oversettelse: *bank, bank, hvem der?*) var Storbritannias bidrag i Eurovision Song Contest 1970, der den endte på andreplass. Den ble fremført på engelsk av den walisiske sangeren Mary Hopkin. Melodi og tekst er skrevet av John Carter og Geoff Stephens. Etter finalen fikk sangen en viss kommersiell suksess i Europa, og nesten tre år senere gikk den inn på den amerikanske ''Billboard''-listen.

## Om sangen
7. mars 1970 sang Mary Hopkin seks sanger i den britiske finalen, *A Song for Europe*, som ble vist i BBC1-serien *It's Cliff Richard*.

Hopkin ble valgt av BBC til å være Storbritannias representant i Eurovision Song Contest det året, og vinneren av postkortavstemningen skulle avgjøre hvilken av de seks sangene som ville gå videre med henne til finalen i Amsterdam. «Knock, Knock Who's There?» var det sjette og siste bidraget som ble fremført den kvelden, og den vant postkortavstemningen med mer enn 120&nbsp;000 stemmer. 

I Amsterdam ble sangen fremført som syvende bidrag om kvelden 21. mars 1970, etter Frankrikes Guy Bonnet med «Marie-Blanche», og før Luxembourgs David-Alexander Winter med «Je suis tombé du ciel».

Da avstemningen var ferdig, hadde sangen fått 26 poeng og endte på andreplass av tolv deltakere. Bidraget mottok poeng av ni av elleve mulige juryer.

Hopkin utgav sangen på singlen Apple Records APPLE 26 i 1970. Produsent var Mickie Most.

### Teksten
Sangeren uttrykker en optimisme hun lenge har hatt om utsikten for at kjærligheten til slutt finner henne. Nøyaktig på det tidspunkt da hennes optimisme har falmet og hun har gitt opp å finne kjærlighet og vennskap, hører hun et *knock knock* som innebærer at kjærligheten til slutt har blitt oppnåelig for henne. Opprømt inviterer hun kjærligheten til å *«come inside»* og komme inn i hennes liv.

## Norsk versjon
Arne Bendiksen har skrevet en norsk tekst. Den norske tittelen er «Lukk opp min dør». Sangen ble utgitt av Hanne Krogh på singelen Triola TN 590 i 1970.

## Listeplasseringer

## Se også
* Eurovision Song Contest 1970
* Storbritannia i Eurovision Song Contest

## Referanser


## Eksterne lenker
* Eurovision Song Contest 1970
Hålligånglåtarna

***Hålligånglåtarna*** er et samlealbum av Ole Ivars, utgitt i 2008. Albumet ble utgitt på det svenske markedet.

## Sanger

# «Nei, så tjukk du har blitt» (William Kristoffersen), (*[[Ole Ivars i 2000]]*), med Viggo Sandvik
# «Kongen av campingplassen» (William Kristoffersen), (*[[En får væra som en er]]*)
# «Amanda i frå Trättelanda» (William Kristoffersen), (*[[Vi lever i håpet]]*)
# «Fadderi, Faddera» (William Kristoffersen), (*[[Spellemannsblod]]*)
# «Samefolkets land» (William Kristoffersen), (*[[På cruise og tvers]]*), med Mattis Hætta
# «Månen står gul over fryken» (William Kristoffersen), (*[[Vi lever i håpet]]*)
# «Je har slutta å drekke brenn'vin» (William Kristoffersen), (*[[Heldiggriser]]*)
# «Fire pils og resten ta et fenalår» (William Kristoffersen), (*[[Dans på Skjermertopp]]*)
# «Vi tar det tel manda'n» (William Kristoffersen), (*[[Vi tar det tel manda'n]]*)
# «En får væra som en er» (William Kristoffersen), (*[[En får væra som en er]]*)
# «Kalle med fela» (William Kristoffersen), (*[[Lørdagskveld (Ole Ivars)|Lørdagskveld]]*)
# «Kjerringa mi kan itte spelle trekkspell» (William Kristoffersen), (*[[En får væra som en er]]*)
# «Hyttetur» (William Kristoffersen), (*[[Ole Ivars i 2000]]*)
# «Milliongevinsten» (William Kristoffersen), (*[[Vi lever i håpet]]*)
# «En bit ta Värmland» (William Kristoffersen), (*[[Vi tar det tel manda'n]]*)
# «Jag trodde änglarna fanns» (William Kristoffersen), (*[[Ole Ivars i 2000]]*), med Kikki Danielsson
## Medvirkende
### Ole Ivars

* Tore Halvorsen – sang, gitar
* William Kristoffersen – bassist, kor, låtskriver, vokal
* Arne Willy Foss – saxofon, klarinett, fløyte, kor 
* Ole Ødegård – orgel, synth, kor 
* Bjørn Elvestad - gitarer, banjo, mandolin, steelgitar, trekkspill, keyboard, fele, orgel
* Arild Engh – trommer, rytmeinstrumenter
### Andre medvirkende
* Morten Nyhus - produsent, tekniker, keyboard
* Tomas Siqveland - tekniker, produsent
* Tom Hovde - mastering
* Arild Hansen - foto 
## Kilder
* Hålligånglåtarna
Paul Deschanel

**Paul Eugène Louis Deschanel** (født 13. februar 1855 i Schaerbeek ved Brussel i Belgia, død 28. april 1922 i Paris) var en fransk forfatter, publisist, politiker og president. Han var Frankrikes president fra 18. februar 1920 til 21. september 1920.  

## Liv og virke
### Bakgrunn
Deschanel var sønn av forfatteren og politikeren Émile Deschanel. Han ble født i Brussel er faren levde i eksil i årene 1851-59 på grunn av sin konflikt med Napoleon III.

Deschanel studerte til å bli advokat og begynte sin karriere som sekretær for Deshayes de Marcére i 1876 og Jules Simon i 1877.

Hans sønn Louis-Paul Deschanel (1909-39) ble drept da han førte en avdeling som angrep Vestvollen i startfasen av andre verdenskrig. Han ble gravlagt i Ottweiler i Saar. Tyskerne sørget for begravelse under full militær honnør, og *[[Marseillaisen]]* ble spilt.

### Politiker
Han ble valgt til å representere Eure-et-Loir i parlamentet i 1885. Påfølgende år ble han parlamentets visepresident. Han var medlem av den progressive-republikanske gruppen av parlamentet.

Deschanel ble i 1899 valgt til medlem av Académie française. 

Han ble kjent for sin støtte til loven som skulle sørge for å skille kirken og staten. Den 17. januar 1920 ble han valgt til president.

Deschanel hadde ambisjoner om å oppnå en mer aktiv rolle som president enn det som hadde vært vanlig, men hans mentale helse ble gradvis svekket i den grad at han ikke klarte å sette sine mål ut i livet. Deschanel var en tydelig motstander av dødsstraff. Hans presidentperiode var den eneste der ingen ble henrettet, fram til dødsstraff ble avskaffet i Frankrike i 1981.

Som president ble hans eksentriske opptreden mer og mer fremtredende. I tillegg til merkelig opptreden viste han også tegn på senil demens. Den avgjørende hendelsen skjedde om natten 24. mai 1920. På vei med presidenttoget til Montargi klarte han å falle ut av togvinduet etter å ha tatt noen sovepiller, og ble funnet av en stasjonsmester vandrende på et jorde. Kort tid etter forlot Deschanel et statsmøte og gikk rett ut i en innsjø, i full påkledning. Han fratrådte som president 21. september 1920 og ble plassert på et mentalsykehus.

## Verker i utvalg
* *Orateurs et hommes d'état – Frédéric II – M. de Bismarck – Fox et Pitt – Lord Grey – Talleyrand – Berryer – Gladstone*, Calmann Lévy, Paris, 1889
* *Figures de femmes* (1889)
* *La Décentralisation* (1895), *La Question sociale* (1898).

## Referanser
Erling Lyngen

**Erling Lyngen** (født 2. oktober 1935 på Lundamo i Horg, nå Melhus kommune, død 3. april 2017 i Tydal kommune) var en norsk skolemann, kommunal tjenestemann og politiker. 

Han gikk Levanger lærerskole og studerte deretter samfunnsvitenskap ved Universitetet i Oslo. Han var cand.polit. med hovedfag i pedagogikk og grunnfag i matematikk og psykologi fra 1975 og cand.mag. med mellomfag i sosiologi og grunnfag i offentlig rett og 1. avdeling jus fra 1981.

Lyngen arbeidet i skoleverket, blant annet ved Trondheim lærerhøgskole, og ble i 1969 skolesjef i Tydal kommune. Fra 1980 til 1985 var han kommunens rådmann. Lyngen var ordfører i Tydal kommune fra 1988 til 1999, valgt på Bygdefolkets liste. Ved kommunevalget i 1987 fikk Bygdelista 51 % av stemmene, og ved valget i 1991 fikk lista 42,6 % av stemmene. Etter valget i 1999, da det var slutt for Bygdelista, omtalte *Dagbladet* Lyngen som «landets ukronte bygdelistehøvding». Han har skrevet flere bøker, artikkelsamlingen *[[Annerledeslandet]]* MB-Forlaget 1995, *Lykkelig som liten 1993* og *Kursleder'n MB-Forlaget 1994*. 

Han er gift med Johanna Østby fra Tydal. Hennes brødre Joralf Østby og Ole Bjarne Østby og søster Kari Slungård (født Østby) har også vært ordførere i Tydal.

## Referanser


## Eksterne lenker
*
Innvandrerpartiet

**Innvandrerpartiet** er et norsk, politisk parti, som blei stifta 3. september 2006 av Mohan Singh Varma og Moussa El-Hage.

Partiet, som ikke var registrert i Partiregisteret, stilte liste i Oslo ved kommunestyrevalget 2007 og fikk da 329 stemmer (0,1 prosent).

## Referanser
Item Unique Identification

**IUID** (Item Unique IDentification) er et identifikasjonssystem innført av United States Department of Defense (DoD) for å identifisere gjenstander eller aktiva, og skille dem fra andre lignende elementer. Fysiske elementer skilles fra hverandre ved tildeling av en unik identifikator i form av en unik datastreng, kodet i en strekkode og plassert på elementet. En IUID er bare tildelt ett enkelt element og den bli aldri gjenbrukt. Når en IUID er tilordnet et element, blir den aldri forandret, selv om varen er endret eller re-konstruert. IUID ligner på bruken av personnummer i Norge.

I tilfelle der et vareparti består av enkelte elementer som ikke er individuelt serialisert, eller bulkvarer, kan det tildeles en IUID for hele varepartiet. For eksempel kan en produsent merke en beholder, som inneholder en bestemt mengde av en vare, med en IUID på utsiden. Hele kvantumet blir i dette tilfellet behandlet som ett element ved mottak. I dette tilfellet er IUID ikke lenger nyttig når elementene separeres, og aldri identifiseres enkeltvis.

Til IUID-merking av gjenstander brukes et todimensjonal (2D) Data Matrix-symbol, med data formatert i henhold til angitte standarder. De kodede dataene er identifisert ved bruk av dataidentifikatorer (Data Identifier, DI), anvendelsesidentifikatorer (Application Identifier, AI) eller tekstidentifikatorer (Text Element Identifier, TEI). Hvilken identifikator som brukes, er basert på vanlig industripraksis i organisasjonen som er ansvarlig for serialiseringen. De formaterte dataene kalles en Unik Item Identifier (UII). Data Matrix-symbolet er et maskinleselig presentasjon av UII.

Når DoD krever denne merkingen skal det påføres direkte på overflaten av elementet eller på et skilt eller etikett som festes forsvarlig til elementet. Denne UII er ment å være av permanent karakter og skal ikke endres i elementets levetid.
Jubileums-swing

***Jubileums-swing*** er et musikkalbum av Ole Ivars, utgitt i 1989. Dette albumet er den første hvor Tore Halvorsen er vokalist. I 2007 ble albumet utgitt på CD.

## Sporliste

# «Jubileums-swing» (William Kristoffersen) 2:48
# «Kjærlighet ved første blikk» (William Kristoffersen) 3:25
# «Kokosnøtta» (Fred Heatherton) 2:52
# «En åpen hjertedør» (William Kristoffersen) 2:40
# «Release me» (Dub Williams/Eddie Miller) 3:14
# «Boogie-woogie-woo» (William Kristoffersen) 3:28
# «Det är lätt att bli kär» - I Could Easily Fall (In Love with You) (Hank Marvin/Bruce Welch/Brian Bennett/John Rostill/Hans Sidén) 2:50
# «Helgefest» (William Kristoffersen) 2:43
# «Kjærligheten er vår ærlighet» (William Kristoffersen) 3:04
# «Det e' så skönt» (Uberth Prod.) 2:51
# «Lördans» (Anders Engberg) 2:22
# «Ol-ivars» (William Kristoffersen) 2:48
# «Till alla dom som jag höll av» (Albert Hammond/Hal David/Östen Warnerbring) 3:56
# «Willys klarinett» (William Kristoffersen) 3:06

## Medvirkende
### Ole Ivars

* Tore Halvorsen – vokalist, gitar 
* William Kristoffersen – bassist, kor, låtskriver, vokal
* Arne Willy Foss – saxofon, klarinett, fløyte, kor 
* Ole Ødegård – tangenter, kor 
* Arild Engh – trommer
### Andre medvirkende
* Elin Thingstad - kor
* Christine Rasmussen - kor 
* Jan William Kristoffersen - trekkspill på *Kjærligheten er vår ærlighet*
* Morten Nyhus - tekniker

## Kilder
* Jubileums-swing
Landkreis Meißen (1996–2008)

**Landkreis Meißen** var en Landkreis i Fristaten Sachsen, som eksisterte fra 1. januar 1996 til 31. juli 2008. Kretsen grenset til Landkreis Riesa-Großenhain i nord, til Landkreis Kamenz i øst, til den kretsfrie byen Dresden i sørøst, til Weißeritzkreis og Landkreis Mittweida i sør og til Landkreis Mittweida og Landkreis Döbeln i vest.

## Historie

Amt Meißen, under forvaltningsdistriktet Markgrevskapet Meißen, omtales i skriftlige kilder allerede i 1334. Det strakk seg fra Mohorn i sør til Riesa i nord, og til elven Elben i øst og til Mügeln-Döbeln i vest.

I 1835 ble Amtshauptmannschaft Meißen opprettet innenfor kongeriket Sachsen. I 1939 ble dette området omdøpt til Landkreis Meißen, og det eksisterte frem til 1952, i hele 117 år, uten vesentlige territoriale endringer. Under opprettelsen av DDR ble den omdøpt til Kreis Meißen.

Under kretsreformen i Den tyske demokratiske republikk i 1952 ble flere kommuner i Kreis Meißen overført til Kreis Freiberg og Kreis Döbeln, og også til de nyopprettede kretsene Kreis Freital og Kreis Dresden-Land.

Under Kretsreformen i Sachsen i 1994 og 1996 var det opprinnelig meningen å gjenopprette kretsen under navnet **Landkreis Meißen-Dresden**. I kjølvannet av en dom i Fristaten Sachsens forfatningsdomstol ble kretsen først opprettet den 1. januar 1996 under navnet **Landkreis Meißen-Radebeul** gjennom en sammenslåing av de tidligere kretsene Kreis Dresden-Land og Kreis Meißen. Den 1. mars 1997 endret den navn til Landkreis Meißen.

I forbindelse med Kretsreformen i Sachsen i 2008 ble Landkreis Meißen slått sammen med Landkreis Riesa-Großenhain til den nye Landkreis Meißen.

## Byer og kommuner
Landkreis Meißen bestod av 6 byer og bykommuner, og 9 andre kommuner (*Gemeinde*). 2 av disse kommunene inngikk i et interkommunalt forvaltningsfellesskap. Nedenfor ser vi kommunenes innbyggertall pr 31. desember 2006.
Imielin

**Imielin** er en småby i Schlesien i det sørlige Polen. Byen er kjent for kirken Kościół Matki Boskiej Szkaplerznej w Imielinie og et kapell hvor Napoleon ba i da han var på vei for å invadere Russland.

Under den tyske invasjonen av Polen massakrerte tyske soldater 28 polakker fra Imielin natten til 5. september 1939.

## Referanser


## Eksterne lenker
*
Dow Travers

**Dow Travers** (født 8. juli 1988) er en caymansk alpinist som deltok for Caymanøyene under Vinter-OL 2010, der han konkurrerte i storslalåm. Han er den første caymanske sportsutøveren som noensinne har deltatt i et vinter-OL. Han endte på 69.-plass. 

Tidligere har Travers konkurrert i rugby og ble i 2008 plukket ut på all-star laget i Ivy League (universitetsligaen) i USA. Han har også landskamper for Caymanøyene.

Han har to yngre brødre, som også konkurrerer på ski.

## Referanser


## Eksterne lenker
*
Demokratisk alternativ

**Demokratisk alternativ** var ei norsk politisk gruppe som stilte liste i Oslo ved kommunestyrevalget 2007. Lista fikk 191 stemmer. Toppkandidat var Sveinung Legard.

Gruppas politikk var ideologisk knytta til kommunalismen, utvikla av Murray Bookchin. En gikk inn for mer direkte demokrati og større lokalt sjølstyre, basert på allmøter og bindende folkeavstemninger.

## Eksterne lenker
* Intervju med Sveinung Legard i boigrenland.no; besøkt 1. februar 2010.
Vi lever i håpet

***Vi lever i håpet*** er et musikkalbum av Ole Ivars, utgitt i 2007. 

## Sporliste
Alle sanger er skrevet av William Kristoffersen.

# «Vi lever i håpet»
# «Amanda i från Trättelanda»
# «En ballerina i et smykkeskrin»
# «Der husa står ute om vinter'n»
# «Bonde med klart svar»
# «Jernbaneboogie»
# «Jenta ifra skogen»
# «Månen står gul over fryken»
# «Når den du er forelska i går»
# «Stevjenta»
# «Vi er i gang»
# «Skibladner'n»
# «Livet kjæm aldri i reprise»
# «Milliongevinsten»
# «Postkassa»

## Medvirkende
### Ole Ivars

* Tore Halvorsen – sang, gitar
* William Kristoffersen – bassist, kor, låtskriver, vokal
* Arne Willy Foss – saxofon, klarinett, fløyte, kor 
* Ole Ødegård – orgel, synth, kor 
* Bjørn Elvestad - gitarer, banjo, mandolin, steelgitar, trekkspill, keyboard, fele, orgel
* Arild Engh – trommer, rytmeinstrumenter
### Andre medvirkende
* Morten Nyhus - produsent, tekniker, keyboard
* Ingunn Helen Elvestad - stev på *Stevjenta* og kor, klapp
* Tomas Siqveland - kor, klapp og korarrangement 
* Sven Erik Olsen - klapping på *Vi er i gang* og barytonsaxarrangment 
* Lasse Rosin - mastering 
* Arild Hansen - fotograf

## Kilder
* Vi lever i håpet
Line (album)

***Line*** er et samlealbum av Ole Ivars, utgitt i 2007. Albumet inneholder sanger fra 1960- og 70-tallet.

## Sporliste

# «Line» (Leon Ashley/Margie Singleton/Lasse Hovd), (*[[Ole Ivars (album)|Ole Ivars]]*)
# «Ole Ivars potpurri» (Erling Bonde/Howard Greenfield/John Gummoe/Lasse Hovd/Alden Shuman/Earl Shuman/Lind-Arnold Solstad/Kolbjørn Svendsen)
# «Bare fest, latter og dans» - Shake, Rattle and Roll (Charles Calhoun/Ole Ivars), (*[[Råkken Roll]]*)
# «Grønt lys» (Benny Borg), (*[[Kvelden venter på oss]]*)
# «Butterfly» (Danyel Gérard/Howard Barnes/Ralph Bernet/Sven-Olof Bagge), (*[[Flydur og andre tonearter]]*)
# «Lykkeliten» (Leiber/Stoller/Frimann Clasen/Gunnar Johansen), (*[[Gammalpop 1]]*)
# «Dyna fyr» - Rüdesheim liegt nicht an der Themse (Hans Blum/Margido), (*[[Flydur og andre tonearter]]*)
# «Cavatina» (Stanley Myers), (*[[Kvelden venter på oss]]*)
# «Je er bonde, itte bokser» - I'm a Lover, Not a Fighter (Ronny Light/Arnstein Tungvåg), (*[[Kvelden venter på oss]]*)
# «Bitten går til sengs» (Lloyd Price/Harold Logan/Bjørn Borkenhagen/Nick Borgen)
# «To blå øyne» (Hal David/Paul Hampton/Edgar Skjønhals), (*[[Flydur og andre tonearter]]*)
# «Fri som en fugl» - Flying Machine (Georg Hultgreen/Fredrik Friis), (*[[Flydur og andre tonearter]]*)
# «Hør, min venn» - L'amour ça fait chanter la vie (Jean Vallée/Jørgen Flærpsnes), (*[[Kvelden venter på oss]]*)
# «Byen med det store hjertet» - I Guess the Lord Must Be In New York City (Harry Nilsson/Fredrik Friis), (*[[Flydur og andre tonearter]]*)
# «Den samme gamle sang» - It's the Same Old Song (Brian Holland/Lamont Dozier/Arnstein Tungvåg), (*[[Kvelden venter på oss]]*)
# «Det var i mai» - This Time Last Year (Brian Chapman/Terje Pettersen), (*[[Kvelden venter på oss]]*)
# «Beate Christine» (Jules Sylvain/Dix Dennie), (*[[Flydur og andre tonearter]]*)
# «Noen ting å tro på» - Something to Believe In (Tupper Saussy/Fredrik Friis), (*[[Flydur og andre tonearter]]*)
# «Her kommer vi» (Jørn Kolsrud), (*[[Kvelden venter på oss]]*)
# «Rock & Roll Forever» (Dorothy LaBostrie/Leiber/Stoller/Ray Charles/Joe Lubin/Little Richard/Renald Richard)

## Kilder
* Line
Jag trodde änglarna fanns

***Jag trodde änglarna fanns*** er et samlealbum av Ole Ivars, utgitt i 2007.

## Sporliste
# «Jag trodde änglarna fanns» (William Kristoffersen), (*[[Ole Ivars i 2000]]*), med Kikki Danielsson
# «Nei så tjukk du har blitt» (William Kristoffersen), (*[[Ole Ivars i 2000]]*), med Viggo Sandvik
# «Medisinskapet» (William Kristoffersen), (*[[Medisin mot det meste]]*)
# «Hyttetur» (William Kristoffersen), (*[[Ole Ivars i 2000]]*)
# «Veslejinta vår» (Tore Halvorsen), (*[[Ole Ivars i 2000]]*)
# «Ronja» (William Kristoffersen), (*[[Ole Ivars i 2000]]*)
# «Var det kjærlighet vi møtte» (William Kristoffersen), (*[[Ole Ivars i 2000]]*)
# «Kongen av campingplassen» (William Kristoffersen), (*[[En får væra som en er]]*)
# «Bare en hund» (William Kristoffersen), (*[[Ole Ivars i 2000]]*)
# «Je har slutta å drekke brenn'vin» (William Kristoffersen), (*[[Heldiggriser]]*)
# «Kjærlighetsgudinna» (William Kristoffersen), (*[[Medisin mot det meste]]*)
# «Kveks i underbuksa» (William Kristoffersen), (*[[Dans på Skjermertopp]]*)
# «Larry Krohns ensemble» (William Kristoffersen), (*[[Dans på Skjermertopp]]*)
# «Vi tar det tel manda'n» (William Kristoffersen), (*[[Vi tar det tel manda'n]]*)
# «En får væra som en er» (William Kristoffersen), (*[[En får væra som en er]]*)
# «Trur du hu mamma kan danse» (William Kristoffersen), (*[[Medisin mot det meste]]*)
# «En bit ta Värmland» (William Kristoffersen), (*[[Vi tar det tel manda'n]]*)
# «Verdens beste sjåfør» (William Kristoffersen), (*[[Ole Ivars så klart!]]*)
# «Brunøgd men blåøgd» (William Kristoffersen), (*[[Medisin mot det meste]]*)
# «Det var digert» (William Kristoffersen), (*[[Dans på Skjermertopp]]*)

## Kilder
* Jag trodde änglarna fanns
Ole Ivars så klart!

***Ole Ivars så klart!*** er et musikkalbum av Ole Ivars, utgitt i 2006.

## Sporliste
Alle sanger er skrevet av William Kristoffersen.

# «Verdens beste sjåfør»
# «Det er aldri fred å få»
# «Du vet aldri hå du har før det er borte»
# «Sommer'n kom med en vind i mai»
# «Je brukte ta mi tid her på jorda»
# «Penger åpner alle dører»
# «Et lite under (Dina Helenes melodi)»
# «Kom deg ut ta stolen»
# «Je har aldri sett på makan»
# «Unnskyld meg»
# «Dovregubben»
# «Livet tar og livet gir»
# «Diska for urent trav»
# «Je lengte hematt»
# «Mange ville bytta plass med deg»

## Medvirkende
### Ole Ivars

* Tore Halvorsen – sang, gitar
* William Kristoffersen – bassist, kor, låtskriver, vokal
* Arne Willy Foss – saxofon, klarinett, fløyte, kor 
* Ole Ødegård – orgel, synth, kor 
* Bjørn Elvestad - gitarer, banjo, mandolin, steelgitar, trekkspill, keyboard, fele, orgel
* Arild Engh – trommer, rytmeinstrumenter
### Andre medvirkende
* Morten Nyhus - produsent, tekniker, keyboard
* Ingunn Helen Elvestad - kor 
* Lasse Rosin - mastering 
* Arild Hansen - fotograf
## Kilder
* Ole Ivars så klart!
Andrei Anghel

**Andrei Anghel** (født 17. november 1989 i Sinaia i Romania) er en rumensk aker som har konkurrert siden 2004. Hans beste plassering i FIL World Luge Championships er en 16.-plass i mennenes dobbel i Lake Placid i New York i 2009. Han deltok i aking i Vinter-OL i 2010.

## Referanser


## Kilder
* Profil på FIL-Luges sider
* Profil på Vancouver 2010s sider

## Eksterne lenker
*
Dictyoptera (Lycidae)

* se tekst i artikkelen

***Dictyoptera*** er en slekt av biller i delgruppen (underfamilien) nettrødvinger i familiegruppen rødvinger.

## Utseende
Hodet er kort, men ikke snuteformet forlenget framover. Det er synlig, sett ovenfra (det vil si, det dekkes ikke av brystskjoldet). Antenner har elleve ledd og er festet tett sammen på pannen like ved fasettøynene. Brystskjoldet (pronotum) har en nær kvadratisk form, ofte med en markert og noe oppstående sidekant. Dekkvingene er kraftig kitiniserte, parallellsidige  og har vanligvis lengderibber. Alle føtter har fem ledd.

## Levevis
*Dictyoptera* tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Systematisk inndeling

* orden **[[biller]]** (Coleoptera)
** underorden **[[Polyphaga]]**
*** overfamilie **[[Cantharoidea]]**
**** familien  **[[rødvinger]]** (Lycidae)
***** underfamilie **[[nettrødvinger]]** (Erotinae) 
****** Slekten ***Dictyoptera*** Latreille, 1829 [syn: *Dictyopterus* Mulsant 1838]
******* *[[Dictyoptera aurora]]* (Herbst, 1784)– finnes i Norge
******* *[[Dictyoptera bicoloricornis]]* Pic, 1933
******* *[[Dictyoptera crassicornis]]* Matsumura, 1911
******* *[[Dictyoptera elegans]]* Nakane & Winkler, 1952
******* *[[Dictyoptera formosana]]* Nakane, 1969
******* *[[Dictyoptera forticornis]]* Pic, 1942
******* *[[Dictyoptera gansuensis]]* Kazantsev, 2004
******* *[[Dictyoptera gorhami]]* Kôno, 1932
******* *[[Dictyoptera hamatus]]* Mannerheim, 1843
******* *[[Dictyoptera laomontana]]* Kazantsev, 2012
******* *[[Dictyoptera laosensis]]* (Pic, 1926)
******* *[[Dictyoptera marginicollis]]* Boheman, 1858
******* *[[Dictyoptera mundus]]* Say, 1835
******* *[[Dictyoptera panicola]]* Kazantsev, 2012
******* *[[Dictyoptera phoupanensis]]* Kazantsev, 2012
******* *[[Dictyoptera quadricostata]]* (Pic, 1927)
******* *[[Dictyoptera recticarinata]]* Kazantsev, 2012
******* *[[Dictyoptera sapporensis]]* Kôno, 1932
******* *[[Dictyoptera simplicipes]]* Mannerheim, 1843
******* *[[Dictyoptera speciosa]]* Ohbayashi, 1954
******* *[[Dictyoptera triachroma]]* Kazantsev, 2012
******* *[[Dictyoptera velata]]* (Gorham, 1883)
******* *[[Dictyoptera wuyishanensis]]* Kazantsev, 2025

## Referanser


## Litteratur
* Hansen, Victor.; Larsson, Sv. G. 1973 (2. utgave). *Biller X. Blødvinger, klannere m. m.: (Malacodermata, Fossipedes, Marcrodactylia og Brachymera)* Danmarks Fauna 44. Side 7-8. (344 sider)  ISBN 8712166936
* Lindroth, C.H. 1993. *Våra skalbaggar och hur man kãnner igen dem* (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

## Eksterne lenker
* 
* ''Dictyoptera'' - Fauna Europaea - engelskspråklig
* Norsk entomologisk forening
Sommarøy skole (Tromsø)

**Sommarøy skole** var en fådelt barneskole i Tromsø. Den var en del av Hillesøyskolen, som var en sammenslåing av tre skoler og to barnehager i Tromsø.

Skolen lå ca. 65&nbsp;km fra Tromsø sentrum, og hadde 32 elever fordelt på tre basisgrupper; 1. til 2. klasse, 3. til 4. klasse og 5. til 7. klasse. 

Skolen ble lagt ned juni 2010, og elevene ble overført til Brensholmen skole. Skolebygningen skulle ombygges til barnehage.

## Eksterne lenker
* Tromsø kommune - Sommarøy skole
*
Grandad (sang)

**«Grandad»** er en populær britisk sang med Clive Dunn.

Mens Dunn spilte én av hovedrollene i BBCs situasjonskomedieserie *Dad's Army* møtte han bassisten Herbie Flowers under et selskap. Da han fikk vite at Flowers var låtskriver utfordret Dunn ham til å skrive en sang til seg. Flowers skrev sangen med vokalisten i The Creation, Kenny Pickett.

Singlen Columbia DB&nbsp;8726 ble utgitt i 1970 og hjulpet av promotering, slik som å opptre i barneprogrammer som *Basil Brush*, og at DJ Tom Bluckburn hevdet at det var hans favorittplate, nådde den snart den britiske singlelisten.

Etter en opptreden i *[[Top of the Pops]]* så «Grandad» ut til å bli nummer én i julen, men en streik blant de faglærte arbeiderne berørte EMIs platepresse og skapte distribusjonsproblemer for singlen. Den mistet så muligheten.

I januar 1971 nådde sangen imidlertid en førsteplass og lå der i to uker. På samme tid feiret Dunn sin 51.-årsdag. Den fortsatte å tilbringe totalt 26 uker på listen.

Dunn fikk ingen flere slagere, men spilte inn albumet *Permission to Sing, Sir!*.

1979-84 medvirket Dunn i en TV-serie for barn med navn *Grandad*, selv om serien ikke brukte sangen som temalåt.

## Norsk versjon
Fredrik Friis har skrevet en norsk tekst. På norsk bærer den tittelen «Morfar». Hansen har spilt inn sangen. Den ble utgitt på singlen Columbia GN&nbsp;1853 i 1971.

## Referanser
Cao Naiqian

**Cao Naiqian** (kinesisk: 曹乃谦, født 1949 i provinsen Shanxi i Kina) er en kinesisk forfatter. Siden har han virket i politietaten i byen Datong. Han begynte å skrive skjønnlitteratur i 1986.

## Referanser
Pyropterus nigroruber

***Pyropterus nigroruber*** er en bille i delgruppen (underfamilien) nettrødvinger i familiegruppen rødvinger. Den er ganske sjelden, finnes vanligere lengre sør i Europa. Den er den eneste arten i slekten *Pyropterus*.

## Utseende
Kroppen er 7,5-10 millimeter lang, svart, med skarlagensrøde dekkvinger. Brystskjold (pronotum) er svart, men noe brunlig i framkanten.  Hodet er kort, men ikke snuteformet forlenget framover. Det er synlig, sett ovenfra (det vil si, det dekkes ikke av brystskjoldet). Antennene har elleve ledd og er festet tett sammen på pannen like ved fasettøynene. Det tredje leddet er nær like langt som det andre leddet. Brystskjoldet (pronotum) har en nær kvadratisk form, ofte med en markert og noe oppstående sidekant. Midtpartiet består av et lukket område dannet av en oppstående ribbe. Dekkvingene er kraftig kitiniserte, parallellsidige og har lengderibber. Alle føtter har fem ledd.

## Levevis
Arten finnes i åpen, vegetasjonsrik løv- eller blandinsskog med mye død ved. Larvene utvikler seg i fuktig, morkent tre av både løv- og bartrær, og lever trolig av sopp. De voksne insektene besøker gjerne blomster for å ete pollen.

## Utbredelse
Arten er vidt utbredt i Palearktis, fra Storbritannia i vest til Japan i øst, fra Middelhavet i sør til Sør-Skandinavia i nord, men er regnet som sjelden i de fleste områder, imidlertid forholdsvis vanlig på Øst- og Sørlandet i Norge .

## Referanser


## Litteratur
* Hansen, Victor.; Larsson, Sv. G. 1973 (2. utgave). *Biller X. Blødvinger, klannere m. m.: (Malacodermata, Fossipedes, Marcrodactylia og Brachymera)* Danmarks Fauna 44. Side 9.(344 sider)  ISBN 8712166936
* Lindroth, C.H. 1993. *Våra skalbaggar och hur man kãnner igen dem* (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

## Eksterne lenker
* 
* ''Pyropterus nigroruber'' på GBIF
* UK Beetles - ''Pyropterus nigroruber'' 
* ''Pyropterus nigroruber'' - Fauna Europaea  - engelskspråklig
* Norsk entomologisk forening
Viggjatunnelen

**Viggjatunnelen** er en veitunnel på  i Skaun kommune i Trøndelag. Tunnelen går mellom Engan og Rossvoll, og er 2&nbsp;711 meter lang. Sammen med resten av nye E39 mellom Klett og Bårdshaug ble Viggjatunnelen åpnet 30. juni 2005.

## Se også
*Kallfossbrua
*Storsandtunnelen
*Veitunneler i Norge
*Undersjøiske veitunneler i Norge

## Referanser
Chen Maiping

**Chen Maiping** (tradisjonell kinesisk: 陳邁平; forenklet kinesisk: 陈迈平; pinyin: *Chén Màipíng*, født 4. november 1952 i Changshu i Jiangsuprovinsen i Kina) er en kinesisk forfatter kjent under kunstnerpseudonymet **Wan Zhi** (万之). Han har særlig skrevet noveller og har også oversatt litteratur fra engelsk og svensk til kinesisk.

Chen skrev i slutten av 1970-årene og i begynnelsen av 1980-tallet flittig i det underjordiske litteraturmagasinet Jintian (*Idag*). Det førte til at han tiltrakk seg myndighetenes oppmerksomhet, og fra 1986 har han levd i landflyktighet. Etter massakren på Den himmelske freds plass i 1989 gjenopprettet han Jintian for både eksilkinesere og regimekritiker i Kina.

Chen flyttet til Sverige i 1990. Han har i Sverige blant annet undervist i kinesisk på Stockholms universitet og arbeidet som oversetter. Han er også viseordfører og generalsekretær for den uavhengige kinesiske PEN-klubben.

## Referanser
BM Sagunto

**Balonmano Parc Sagunt** (på katalansk) eller **Balonmano Sagunto** (på spansk) var en håndballklubb i byen i Sagunto i provinsen Valencia i Spania. Tidligere navn er *Astroc Sagunto*, *El Osito L'Eliana Valencia* og *Mar Valencia*. Klubben er mestvinnende i spansk kvinnehåndball med 27 serie- og 20 cupgull. Klubben vant EHF Champions League i 1996/97 og var tapende finalist både i 1997/98 og 2002/03. Klubben vant cupvinnercupen i 1999/2000. Klubben gikk inn i CE Handbol Marítim i 2012.

Mia Hermansson Högdahl spilte i klubben 1999–2000. Kjersti Beck spilte for klubben fra 2006 til 2008.

## Referanser


## Eksterne lenker
* Balonmano Parc Sagunt  Klubbinformasjon hos European Handball Federation
Jolan Chang

**Jolan Chang** (*Zhang Zhonglan*, født 9. desember 1917 i Hangzhou i Kina, død 25. april 2002 i Stockholm) var en kinesisk taoistisk filosof, sexolog og forfatter. Han forfattet det banebrytende verket *The Tao of Love and Sex* og *The Tao of the Loving Couple*. 

Jolan Chang var sønn av en general. Etter den kinesiske borgerkrig flyttet han til Canada og bodde der i mange år. Sent i livet flyttet han til Sverige.

## Verker
* *The Tao of Love and Sex : The Ancient Chinese Way to Ecstasy.* New York : Dutton, 1977, ISBN 0525474536
** *[https://web.archive.org/web/20080624042353/http://www.sexologie-magazine.com/notes_de_lecture/TaoArtDaimer.html Note de lecture]* hos *sexologie-magazine.com*
* *The Tao of the Loving Couple : True Liberation Through the Tao.* New York : Dutton, 1983, ISBN 0525241833 (Utdrag)
* *The Food of Love and Sex : The Tao of Loving, Living and Eating.* Rockport : Element Books, 1995, ISBN 1852306351
* sammen Sam Thornely: *Zest for Life: Live Disease-free with the Tao.* Stockholm : Dao Press, 1995, ISBN 9197256307

## Litteratur
* Lawrence Durrell: *A smile in the mind's eye.* London : Wildwood House, 1980, ISBN 0704530457

## Eksterne lenker
* *[http://www.trivia-library.com/c/history-of-sex-manuals-the-tao-of-love-and-sex-part-1.htm History of Sex Manuals – The Tao of Love and Sex] * av David Wallechinsky og Irving Wallace
På en-to-tre

***På en-to-tre*** er et musikkalbum av Ole Ivars, utgitt i 1991. I 2006 ble albumet utgitt på nytt.

## Sporliste
# «Den syvende himmel» (William Kristoffersen)
# «Sommerglede» (William Kristoffersen)
# «Blomstenes ball»  (William Kristoffersen)
# «Beate Christin» (Jules Sylvain/Dix Dennie)
# «Det hjelper ikke» (Antonio Pereda Fernandez/Lasse Hovd)
# «På en-to-tre» (William Kristoffersen)
# «Tusen og en sang» (William Kristoffersen)
# «Carmencita» (William Kristoffersen)
# «Bare et barn» (Kjell Hansson/Kristoffersen)
# «Vandre livet hånd i hånd» (Lonnie Dunlop/Hovd)
# «Spillemannens vårsang» - Spel-Olles gånglåt (Kerstin Hed/David Gruffman/Kristoffersen)
# «Min egen dagbok» (William Kristoffersen)
# «Wild Cat Blues» (Clarence Williams/Fats Waller)
# «Sommercalypaso» - Sommarcalypso (Lars Berghagen/Ivar Grønsveen)

## Medvirkende
### Ole Ivars
* Tore Halvorsen – vokalist, gitar 
* William Kristoffersen – bassist, kor, låtskriver, vokal
* Arne Willy Foss – saxofon, klarinett, fløyte, kor 
* Ole Ødegård – tangenter, kor 
* Arild Engh – trommer
### Andre medvirkende
* Bjørn Elvestad - gitarer
* Ole Vidar Lien - produsent
* Morten Nyhus - tekniker
* Ivar Grønsveen - tekstforfatter

## Kilder
* På en-to-tre
Ding Yaokang

**Ding Yaokang** (kinesisk: 丁耀亢, Wade-Giles: *Ting Yao-kang*, født 1599 i Zhucheng i Shandong i Kina, død 1669) var en kinesisk forfatter og dramatiker som levde i slutten av Ming- og begynnelsen Qingtiden, Han benyttet også fofatterpseudonymene *Zeyang Daoren* og *Ye Hu*.

I 19-års alderen avla Ding førstegrads mandarineksamenen *[[xiucai]]*. Etter eksamen reiste han omkring i Sydkina, og hadde omgang med berømte lærde og grunnla med dem et litterært selskap. Etter hjemkomsten skrev han et historisk verk i ti bind (*Tianshi* 天史). Senere for han til Beijing og fikk etter dispens gå opp direkte i den tredje og høyeste gradens eksamen. Deretter fikk han stilling som lærer under det mandsjuiske hvite banner. Senere ble han utnevnt til skoleinspektør og til slutt til provinsråd. I sekstiårsalderen ble han rammet av en øyensykdom.

## Referanser
Elgskauåstunnelen

**Elgskauåstunnelen** er en veitunnel på europavei 134. Tunnelen går under Elgskauåsen mellom Sagbakken og Gullhaug i Asker kommune i Akershus. Tunnelen er  meter lang. Elgskauåstunnelen og resten av Oslofjordforbindelsen ble åpnet av kong Harald V den 29. juni 2000.

## Se også
*Veitunneler i Norge
*Undersjøiske veitunneler i Norge

## Referanser